stanford-oval/wikipedia huggingface dataset:
การฆ่าตัวตายเลียนแบบ

Werther and Lotte, from The Sorrows of Young Werther
การฆ่าตัวตายเลียนแบบ (copycat suicide) คือการที่คนคนหนึ่งฆ่าตัวตายหรือพยายามฆ่าตัวตาย เลียนแบบเหตุการณ์การฆ่าตัวตาย หรือภาพจำลองเหตุการณ์การฆ่าตัวตาย ของคนอื่นที่เป็นคนรู้จัก หรือคนในสื่อ เช่นข่าวโทรทัศน์ เป็นต้น
ปรากฎการณ์ที่มีการเพิ่มขึ้นอย่างมากของจำนวนการฆ่าตัวตาย ซึ่งเกิดตามหลังการฆ่าตัวตายที่เป็นข่าวในวงกว้าง มักถูกเรียกว่า ปรากฎการณ์แวเธ่อร์ (Werther effect) ซึ่งตั้งตามนิยายของเกอเธ่เรื่อง แวเธ่อร์ระทม
ในคนที่มีความเสี่ยงและไม่มีปัจจัยป้องกัน ข่าวสารเรื่องการฆ่าตัวตายอาจเป็นตัวกระตุ้นให้คนคนนั้นฆ่าตัวตายได้ อาจเรียกว่า การฆ่าตัวตายแพร่ระบาด (suicide contagion) ซึ่งอาจพบ "แพร่ระบาด" ได้ในระดับโรงเรียน ชุมชน หรือหากเป็นบุคคลมีชื่อเสียง ก็อาจแพร่ระบาดในระดับประเทศ หรือนานาชาติได้ เรียกว่า การฆ่าตัวตายเป็นกลุ่มก้อน (suicide cluster) ซึ่งเกิดจากการแพร่ไปของข่าวการฆ่าตัวตายหรือพฤติกรรมที่เกี่ยวข้องกับการฆ่าตัวตายออกไปในชุมชน กลุ่มก้อนแบบเป็นจุด (point cluster) คือกลุ่มของการฆ่าตัวตายที่เกิดขึ้นในสถานที่เดียวและเวลาเดียว สัมพันธ์กับการทราบข่าวโดยตรงในสังคมจากบุคคลใกล้ชิด ส่วนกลุ่มก้อนแบบใหญ่ (mass cluster) คือกลุ่มก้อนของการฆ่าตัวตายที่เกิดขึ้นในเวลาเดียวกันแต่ต่างสถานที่ สัมพันธ์กับการออกสื่อของข่าวการฆ่าตัวตายของคนมีชื่อเสียง ผ่านสื่อมวลชน
เพื่อเป็นการป้องกันการฆ่าตัวตายประเภทนี้ บางประเทศจึงถือเป็นธรรมเนียมที่จะไม่นิยมรายงานข่าวการฆ่าตัวตาย ยกเว้นเฉพาะกรณีพิเศษบางกรณี
แป็งเซตูโวกอรา ฟราเปเลบาลาฟง

| --- | --- |
Pincez tous vos koras, frappez les balafons
เนื้อร้อง: เลออปอล เซดาร์ ซ็องกอร์
ทำนอง: เฮอร์เบิร์ต เปปเปอร์
รับไปใช้: ค.ศ. 1960
เพลงชาติสาธารณรัฐเซเนกัลมีชื่อว่า แป็งเซตูโวกอรา ฟราเปเลบาลาฟง (ฝรั่งเศส: Pincez tous vos koras, frappez les balafons) ซึ่งอาจแปลเป็นใจความได้ว่า "ทุกคนจงดีดกอราและตีบาลาโฟน" โดยชื่อของเพลงนี้มาจากเครื่องดนตรีพื้นเมืองของเซเนกัล 2 ชนิด คือ กอรา (kora) ซึ่งเป็นเครื่องดีดจำพวกพิณอย่างหนึ่ง และ บาลาโฟน (balafon) อันเป็นเครื่องตีคล้ายระนาดชนิดหนึ่ง ทำด้วยไม้
เพลงนี้ประพันธ์ขึ้นเมื่อ พ.ศ. 2503 ทำนองโดยเฮอร์เบิร์ต เปปเปอร์ (Herbert Pepper) ผู้ประพันธ์เพลง "ลาเรอแนซ็องส์" อันเป็นเพลงชาติของสาธารณรัฐแอฟริกากลาง คำร้องโดยเลโอโปลด์ เซดาร์ เซงกอร์ (Léopold Sédar Senghor) ประธานาธิบดีคนแรกแห่งสาธารณรัฐเซเนกัล
ดูเพิ่ม

เพลงชาติสหพันธรัฐมาลี
แหล่งข้อมูลอื่น

Pincez tous vos koras, frappez les balafons ที่ nationalanthems.info
การตัดศีรษะ

การตัดศีรษะ คือ การแยกศีรษะออกจากร่างกายโดยสิ้นเชิง ซึ่งจะส่งผลให้เกิดความตายในที่สุด เพราะทำให้สมองขาดเลือดหล่อเลี้ยงอ็อกซิเจน และทำให้อวัยวะถูกพรากจากระบบประสาทอัตโนมัติอันจำเป็นต่อการทำงานของร่างกาย
ภาวะศีรษะถูกตัดโดยเจตนานั้น อาจเกิดขึ้นในการฆ่าแบบฆาตกรรมหรือการฆ่าเพื่อลงโทษ โดยอาจดำเนินการด้วยของมีคม เช่น มีด ขวาน หรืออุปกรณ์อย่างอื่น เช่น กิโยตีน ส่วนภาวะศีรษะขาดโดยอุบัติเหตุนั้น อาจเป็นผลมาจากการระเบิด อุบัติเหตุในอุตสาหกรรม การแขวนคอประหารอย่างไม่ถูกต้อง หรือความบาดเจ็บอย่างอื่นที่รุนแรง ในปัจจุบันกฎหมายของหลายประเทศ เช่น กาตาร์ ซาอุดีอาระเบีย และเยเมน ให้ใช้การตัดศีรษะเป็นวิธีลงโทษประหารชีวิต แต่ในทางปฏิบัติแล้วซาอุดีอาระเบียเป็นแห่งเดียวที่ยังประหารชีวิตด้วยวิธีเช่นนี้เป็นปกติ นอกจากนี้ ยังปรากฏภาวะศีรษะขาดจากการฆ่าตัวตายโดยแขวนคอ โดยให้รถไฟทับ หรือโดยใช้กิโยตีน
น้อยครั้งที่คำนี้จะใช้หมายถึงการแยกศีรษะออกจากร่างกายศพ ซึ่งอาจทำเพื่อนำศีรษะไปใช้เป็นเครื่องประดับ หรือเพื่อเสียบประจาน หรือเพื่อให้กำหนดตัวผู้ตายได้ยาก หรือเพื่อเหตุผลประการอื่น ๆ ที่รู้ในวงจำกัด
มิตสึโฮะ คัมเบะ

| มิตสึโฮะ คัมเบะ |
| --- | --- |
神戸 光歩
เกิด:  (1996-09-13) 13 กันยายน ค.ศ. 1996 (28 ปี) จังหวัดเฮียวโงะ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2016 – ปัจจุบัน
องค์การ: สำนักงานโอซาวะ
ส่วนสูง: 159 ซม.
มิตสึโฮะ คัมเบะ (ญี่ปุ่น: 神戸 光歩; โรมาจิ: Kanbe Mitsuho, เกิด 13 กันยายน 1996) เป็นนักพากย์ชาวญี่ปุ่น เกิดที่จังหวัดเฮียวโงะ สังกัดสำนักงานโอซาวะ เป็นสมาชิกคนหนึ่งของวงนักพากย์ NOW ON AIR
ไอออนฮีเลียมไฮไดรด์

Chemical compound
| --- | --- |


ชื่อ
Systematic IUPAC name Hydridohelium(1+)
เลขทะเบียน
3D model (JSmol): รูปภาพแบบโต้ตอบ
ChEBI: CHEBI:33688 CHEBI:33689 neutral excimer
เคมสไปเดอร์: 21106447 Y
Gmelin Reference: 2
CompTox Dashboard (EPA): DTXSID801018818 
 InChI InChI=1S/HHe/h1H/q+1 YKey: HSFAAVLNFOAYQX-UHFFFAOYSA-N Y 
 SMILES [HeH+] 
คุณสมบัติ
สูตรเคมี: HeH+  
มวลโมเลกุล: 5.01054 g·mol−1   
เบส: Helium
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
แคตไอออนไฮโดรฮีเลียม(1+) (สัญลักษณ์ HeH+) หรือเรียก ไอออนฮีเลียมไฮไดรด์หรือไอออนโมเลกุลฮีเลียม-ไฮไดรด์ เป็นไอออนประจุบวกที่ก่อกำเนิดจากปฏิกิริยาของโปรตอนกับอะตอมฮีเลียมในเฟสแก๊ส มีการผลิตขึ้นครั้งแรกในห้องปฏิบัติการในปี 1925 มีคุณสมบัติประจุไฟฟ้าเท่ากับโมเลกุลไฮโดรเจน และเป็นกรดที่เข้มที่สุดเท่าที่ทราบ โดยมีสัมพรรคภาพโปรตอน 177.8 kJ/mol มีการเสนอตั้งแต่คริสต์ทศวรรษ 1970 ว่า HeH+ ควรเกิดในธรรมชาติในสารระหว่างดาวฤกษ์ จนมีรายงานการค้นพบทางฟิสิกส์ดาราศาสตร์อย่างชัดเจนในปี 2019 มันเป็นไอออนเฮเทอโรนิวเคลียร์ที่เรียบง่ายที่สุดและเทียบได้กับไออนโมเลกุลไฮโดรเจน H+
2 แต่มีโมเมนต์สองขั้วถาวร ทำให้การอธิบายลักษณะสเปกโตรสโคปง่ายขึ้น โมเมนต์สองขั้วที่คำนวณได้ของ HeH+ เท่ากับ 2.26 หรือ 2.84
อายูมิ อิชิดะ

| 石田亜佑美 อายูมิ อิชิดะ |
| --- | --- |
อิชิดะในปี 2016
ข้อมูลพื้นฐาน
ชื่อเกิด: อายูมิ อิชิดะ
รู้จักในชื่อ: ดาอิชิ,อายูมิน
เกิด:  (1997-01-07) 7 มกราคม ค.ศ. 1997 (27 ปี) จังหวัดมิยางิ ประเทศญี่ปุ่น
แนวเพลง: เจป็อป
อาชีพ: นักร้อง, นักเต้น
ช่วงปี: 2010–ปัจจุบัน
ค่ายเพลง: เซติมะ

เว็บไซต์: Hello project(ญี่ปุ่น)
อายูมิ อิชิดะ (ญี่ปุ่น: 石田亜佑美; โรมาจิ: Ishida Ayumi; เกิดวันที่ 7 มกราคม ค.ศ. 1997) เป็นนักร้องและนักเต้นหญิงชาวญี่ปุ่น เธอเป็นอดีตสมาชิกรุ่นที่ 10 และรองหัวหน้าของมอร์นิงมูซูเมะ
ประวัติการทำงาน

ในปี 2011 อิชิดะได้เข้าร่วมโครงการ "มอร์นิงมูซูเมะ จูคิเมมเบอร์ เก็งคิจิรุชิออดิชัน" (モーニング娘。10期メンバー『元気印』オーディション) เธอได้ชนะในการคัดเลือกและเข้าร่วมมอร์นิงมูซูเมะพร้อมกับฮารูนะ อีกูโบะ, มาซากิ ซาโต และอดีตสมาชิกของเฮลโล! โปรเค็งชูเซ ฮารูกะ คูโด ในฐานะสมาชิกรุ่นที่ 10 ต่อมาในวันที่ 30 กันยายนปีเดียวกัน สมาชิกรุ่นที่ 10 ได้เปิดตัวอย่างเป็นทางการในคอนเสิร์ต "มอร์นิงมูซูเมะคอนเสิร์ตทัวร์ 2011 อากิ ไอ บีลีฟ ~ทากาฮาชิ ไอ ซงสึเงียว คิเน็น สเปเชียล~" และได้ร่วมร้องเพลง "โทโมะ" และ "นามิดัจจิ"
วันที่ 31 ธันวาคม 2018 หลังจากที่ฮารูนะ อีกูโบะ ได้สำเร็จการศึกษาจากมอร์นิงมูซูเมะ เมื่อวันที่ 16 ธันวาคมปีเดียวกัน อิชิดะได้รับดำรงตำแหน่งเป็นรองหัวหน้าร่วมกับเอรินะ อิกูตะ และต่อมาหลังจากที่มิซูกิ ฟูกูมูระอดีตสมาชิกรุ่นที่ 9 สำเร็จการศึกษาเมื่อวันที่ 29 พฤศจิกายน 2023 ส่งผลให้อิกูตะเป็นหัวหน้ากลุ่มคนถัดมา ส่วนอิชิดะและซากูระ โอดะ สมาชิกรุ่นที่ 11 เป็นรองหัวหน้าร่วมกัน
วันที่ 26 พฤษภาคม 2024 อิชิดะประกาศสำเร็จการศึกษาจากมอร์นิงมูซูเมะและเฮลโล! โปรเจกต์ โดยคอนเสิร์ตสำเร็จการศึกษาของเธอได้จัดขึ้นเมื่อวันที่ 6 ธันวาคมของปีเดียวกัน
ผลงาน

ผลงานที่อิชิดะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ
ผลงาน > สมุดรวมภาพ

[15 กรกฎาคม 2013] Ishida Ayumi
[10 พฤษภาคม 2014] shine more
[27 มิถุนายน 2016] It's my turn
[27 เมษายน 2018] 20th canvas
[7 มกราคม 2020] believe in oneself
[7 มกราคม 2023] Are you Ready me
[21 ตุลาคม 2024] Profile.7
ผลงาน > ดีวีดีและบลูเรย์

[18 สิงหาคม 2016] Greeting ~Ishida Ayumi~ (e-Hello! DVD)
[14 สิงหาคม 2013] AYUMI in GUAM
[2 กรกฎาคม 2014] Souka -souka-
[27 กรกฎาคม 2016] It's a Beautiful Day
บุรณัชย์ สมุทรักษ์

| บุรณัชย์ สมุทรักษ์ม> ว.ม., ป.ช. |
| --- | --- |


โฆษกพรรคประชาธิปัตย์
ดำรงตำแหน่ง 15 กรกฎาคม พ.ศ. 2551 – 4 กรกฎาคม พ.ศ. 2554
ก่อนหน้า: องอาจ คล้ามไพบูลย์
ถัดไป: ชวนนท์ อินทรโกมาลย์สุต
 
ข้อมูลส่วนบุคคล
เกิด: 16 สิงหาคม พ.ศ. 2509 (58 ปี) กรุงเทพมหานคร ประเทศไทย
พรรคการเมือง: ประชาธิปัตย์ (2543–ปัจจุบัน)

นายแพทย์ บุรณัชย์ สมุทรักษ์ (เกิด 16 สิงหาคม พ.ศ. 2509) ชื่อเล่น ท็อป หรือที่สื่อมวลชนนิยมเรียกว่า หมอท็อป อดีตสมาชิกสภาผู้แทนราษฎร แบบบัญชีรายชื่อ อดีตโฆษกพรรคประชาธิปัตย์
ประวัติ

บุรณัชย์ เกิดเมื่อวันที่ 16 สิงหาคม พ.ศ. 2509 ที่กรุงเทพมหานคร เป็นบุตรของ พล.อ.เมธี สมุทรักษ์ อดีตประธานคณะกรรมการที่ปรึกษารัฐมนตรีว่าการกระทรวงกลาโหม อดีตผู้บัญชาการหน่วยข่าวกรองทางทหาร และผู้ช่วยศาสตราจารย์ทิพย์วัลย์ สมุทรักษ์ อดีต สว.สรรหา และ อดีตคณบดีคณะวิทยาการจัดการ มหาวิทยาลัยราชภัฏสวนดุสิต
การศึกษา

นพ.บุรณัชย์ สมุทรักษ์ จบมัธยมศึกษาจาก โรงเรียน สาธิตมหาวิทยาลัยศรีนครินทรวิโรฒ ปทุมวัน เมื่อปี พ.ศ. 2527 สำเร็จปริญญาตรี แพทยศาสตร์บัณฑิต จุฬาลงกรณ์มหาวิทยาลัย คะแนนยอดเยี่ยมอันดับที่ 1 (ศัลยกรรมทรวงอก) ปี พ.ศ. 2533 และปริญญาโท 2 สาขา คือ สาขาสาธารณสุขศาสตร์ (พ.ศ. 2535) และสาขานโยบายและบริหาร มหาวิทยาลัยฮาร์วาร์ด สหรัฐอเมริกา (พ.ศ. 2537)
ในปี พ.ศ. 2553 เข้ารับการศึกษาหลักสูตรผู้บริหารระดับสูง ของสถาบันวิทยาการตลาดทุน ตลาดหลักทรัพย์แห่งประเทศไทย ในรุ่นที่ 11 และเป็นรุ่นเดียวกันกับนักการเมืองชื่อดังอีกหลายคน อาทินายสรอรรถ กลิ่นประทุม นายประจวบ ไชยสาส์น นางสาวนริศรา ชวาลตันพิพัทธ์ ร้อยตรีหญิงระนองรักษ์ สุวรรณฉวี นายสมพงษ์ อมรวิวัฒน์ ฯลฯ
การทำงาน

ก่อนเข้าสู่วงการเมือง นพ.บุรณัชย์ เคยเป็นอาจารย์ที่ คณะแพทยศาสตร์ จุฬาลงกรณ์มหาวิทยาลัย เริ่มเกี่ยวข้องกับวงการเมืองในปี พ.ศ. 2540 โดยรับตำแหน่งข้าราชการการเมือง ประจำสำนักเลขาธิการนายกรัฐมนตรี สมัยรัฐบาล นายชวน หลีกภัย 2 ต่อมาในปี พ.ศ. 2544 นพ.บุรณัชย์ ลงสมัครรับเลือกตั้งครั้งแรก ในแบบบัญชีรายชื่อของพรรคประชาธิปัตย์ ลำดับที่ 39 แต่ไม่ได้รับการเลือกตั้ง
ต่อมาในปี พ.ศ. 2548 นพ.บุรณัชย์ เข้าร่วมเป็นคณะทำงานด้านสาธารณสุข ของ พรรคประชาธิปัตย์ น.พ.บุรณัชย์ สมุทรักษ์ และคณะพรรคประชาธิปัตย์ ได้จัดทำ ร่างพระราชบัญญัติสุขภาพแห่งชาติ เสนอต่อสภาผู้แทนราษฎร (มีร่าง พ.ร.บ.สุขภาพแห่งชาติ เสนอรวมทั้งสิ้น 5 ฉบับ คือ 1. ฉบับรัฐบาล เสนอโดย นายพินิจ จารุสมบัติ รัฐมนตรีว่าการกระทรวงสาธารณสุข 2. ฉบับประชาชนเข้าชื่อ 95,410 คน เสนอประธานสภาผู้แทนราษฎร 3. ฉบับที่เสนอโดย น.พ.บุรณัชย์ สมุทรักษ์ และคณะพรรคประชาธิปัตย์ 4. ฉบับที่เสนอโดย น.พ.วินัย วิริยะกิจจา และ นายวีระศักดิ์ โควสุรัตน์ พรรคชาติไทย และ 5. ฉบับที่เสนอโดย นางลดาวัลลิ์ วงศ์ศรีวงศ์ และคณะพรรคไทยรักไทย)
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 น.พ.บุรณัชย์ ลงสมัคร ส.ส.แบบสัดส่วน กลุ่ม 6 ในสังกัดพรรคประชาธิปัตย์ แต่ไม่ได้รับการเลือกตั้ง
ภายหลังการจัดตั้ง รัฐบาลนายสมัคร สุนทรเวช ทำให้ พรรคประชาธิปัตย์ มีสถานะเป็นพรรคฝ่ายค้านพรรคเดียวในสภาผู้แทนราษฎร พรรคประชาธิปัตย์จึงประกาศจัดตั้ง คณะรัฐมนตรีเงา หรือ ครม.เงา ขึ้น เพื่อติดตามตรวจสอบ และเสนอแนะการบริหารงานของรัฐบาล ตามรูปแบบที่มีในต่างประเทศ น.พ.บุรณัชย์ สมุทรักษ์ ได้รับเลือกจากทางพรรคให้ทำหน้าที่ รัฐมนตรีช่วยว่าการกระทรวงสาธารณสุขเงา
เมื่อวันที่ 15 กรกฎาคม พ.ศ. 2551 พรรคประชาธิปัตย์ได้จัดการประชุมใหญ่วิสามัญประจำปี เพื่อเลือกตั้งคณะกรรมการบริหารพรรคชุดใหม่ตามข้อบังคับพรรค และ น.พ.บุรณัชย์ สมุทรักษ์ ได้รับเลือกให้ดำรงตำแหน่ง โฆษกพรรคประชาธิปัตย์
ต่อมา ดร.ประกอบ จิรกิติ ส.ส.สัดส่วน กลุ่ม 6 ของพรรคประชาธิปัตย์ ได้ลาออกเพื่อเข้าร่วมทีมบริหารกรุงเทพมหานคร ของนายอภิรักษ์ โกษะโยธิน ทำให้ นพ.บุรณัชย์ ที่เป็นผู้สมัคร ส.ส.สัดส่วน ในลำดับถัดมาได้เลื่อนลำดับขึ้นดำรงตำแหน่ง ส.ส.สัดส่วน ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ และได้รับเลือกตั้งเป็น ส.ส.อีกสมัย
ชีวิตส่วนตัว

ปัจจุบัน น.พ.บุรณัชย์ สมรสแล้ว มีลูกชายทั้งหมด 3 คน มีกิจกรรมส่วนตัวที่ชื่นชอบ คือ ฟังและเล่นดนตรีในหลายแนว ทั้งป๊อป, ร็อก และแจ๊ส  ตั้งแต่ยังเป็นนักเรียนอยู่ โดยเล่นดนตรีร่วมกับนักดนตรีอาชีพหลายคนจนสนิทสนมกัน เช่น เบิร์ดกะฮาร์ท, ภาสกร หุตะวณิช แห่งวงร็อคเคสตร้า, อภิวัฒน์ พงษ์วาท แห่งวงอีทีซี เป็นต้น มีเครื่องดนตรีที่เล่น คือ แซ็กโซโฟน และคีย์บอร์ด
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

เว็บไซต์ ครม.เงา พรรคประชาธิปัตย์ เก็บถาวร 2019-05-25 ที่ เวย์แบ็กแมชชีน
เว็บไซต์ศูนย์ข้อมูลนักการเมือง ThaisWatch.com
| ด ค กพรรคประชาธิปัตย์ |
| --- | --- | --- |
| หัวหน้าพรรค |  ควง อภัยวงศ์  หม่อมราชวงศ์เสนีย์ ปราโมช  ถนัด คอมันตร์  พิชัย รัตตกุล  ชวน หลีกภัย  บัญญัติ บรรทัดฐาน  อภิสิทธิ์ เวชชาชีวะ  จุรินทร์ ลักษณวิศิษฎ์  เฉลิมชัย ศรีอ่อน  |  |
| เลขาธิการพรรค |  หม่อมราชวงศ์คึกฤทธิ์ ปราโมช  เทพ โชตินุชิต  ชวลิต อภัยวงศ์  ใหญ่ ศวิตชาติ  ธรรมนูญ เทียนเงิน  ดำรง ลัทธพิพัฒน์  เฉลิมพันธ์ ศรีวิกรม์  มารุต บุนนาค  เล็ก นานา  วีระ มุสิกพงศ์  สนั่น ขจรประศาสน์  อนันต์ อนันตกูล  ประดิษฐ์ ภัทรประสิทธิ์  สุเทพ เทือกสุบรรณ  เฉลิมชัย ศรีอ่อน  จุติ ไกรฤกษ์  เดชอิศม์ ขาวทอง  |  |
| โฆษกพรรค |  ลดาวัลลิ์ วงศ์ศรีวงศ์  สาทิตย์ วงศ์หนองเตย  องอาจ คล้ามไพบูลย์  บุรณัชย์ สมุทรักษ์  ชวนนท์ อินทรโกมาลย์สุต  ธนา ชีรวินิจ  ราเมศ รัตนะเชวง  เจนจิรา รัตนเพียร  |  |
| นายกรัฐมนตรีจากพรรค |  ควง อภัยวงศ์  หม่อมราชวงศ์เสนีย์ ปราโมช  ชวน หลีกภัย  อภิสิทธิ์ เวชชาชีวะ  |  |
| นโยบายพรรค |  โครงการแก้ไขปัญหาความยากจน  โครงการชุมชนพอเพียง  โรงพยาบาลส่งเสริมสุขภาพตำบล  |  |
| หัวข้อที่เกี่ยวข้อง |  กลุ่ม 10 มกรา  คณะรัฐมนตรีเงา  กปปส.  |  |
ภาวะข้อมูลท่วมท้น

ภาวะข้อมูลท่วมท้น (อังกฤษ: information overload) หมายถึง ภาวะที่บุคคลประสบความยุ่งยากในการเข้าใจประเด็นและตัดสินใจ อันเนื่องมาจากมีข้อมูลมากเกินไป ทำนองเดียวกับ "ความรู้ท่วมหัว เอาตัวไม่รอด" หรือ "มากหมอมากความ"
ศัพท์นี้ได้รับความนิยม เพราะ อัลวิน ทอฟเลอร์ ใช้ในหนังสือขายดีของตน ชื่อ Future Shock (ค.ศ. 1970) และ เบอร์แทรม กรอส ก็ใช้ในหนังสือของตน ชื่อ The Managing of Organizations (ค.ศ. 1964)
ศัพท์และแนวคิดดังกล่าวนี้ มีมาก่อนอินเทอร์เน็ต[ต้องการอ้างอิง]
ทอฟเลอร์อธิบายศัพท์นี้ โดยเปรียบเทียบว่า ภาวะข้อมูลท่วมท้นคือการได้รับรู้ความรู้สึกมากเกินไป (sensory overload) ในยุคข้อมูลข่าวสาร ทั้งนี้ การรับรู้ความรู้สึกมากเกินไปเป็นศัพท์ที่เริ่มใช้ในทศวรรษ 1950 และถูกมองว่าเป็นสาเหตุของการไม่มีสมาธิและขาดการตอบสนอง ทอฟเลอร์นิยามภาวะข้อมูลท่วมท้นว่ามีผลกระทบลักษณะเดียวกัน แต่เกิดกับการทำงานทางการรับรู้ในระดับที่สูงกว่า เขาเขียนว่า "เมื่อปัจเจกบุคคลตกอยู่ในภาวะที่สถานการณ์เปลี่ยนอย่างรวดเร็วและอย่างผิดปรกติ หรืออยู่ในบริบทที่ไม่เคยพบประสบมาก่อน...บุคคลนั้นจะมีความแม่นยำในการคาดการณ์ลดลง เขาจะไม่สามารถประเมินอย่างถูกต้องได้อีกต่อไปว่าพฤติกรรมที่มีเหตุผลแบบไหนที่เชื่อใจได้"
+ (อัลบั้มเอ็ด ชีแรน)

+ (อ่านว่า พลัส) เป็นสตูดิโออัลบั้มเปิดตัว ของนักร้อง นักประพันธ์เพลงชาวอังกฤษ เอ็ด ชีแรน วางจำหน่ายในวันที่ 9 กันยายน ค.ศ. 2011 จากค่าย Asylum Records และ Atlantic Records อัลบั้มนี้ถือว่าประสบความสำเร็จในเชิงพาณิชย์ของชีแรน ซึ่งก่อนหน้านี้เขาได้เปิดตัว EP 5 ชุด
รายการเพลง

| ลำดับ | ชื่อเพลง | ประพันธ์ | Producer(s) | ยาว |
| --- | --- | --- | --- | --- |
| 1. | "The A Team" | ชีแรน |   | 4:18 |
| 2. | "Drunk" | ชีแรน Gosling |   | 3:20 |
| 3. | "U.N.I." | ชีแรน Gosling |   | 3:48 |
| 4. | "Grade 8" | ชีแรน True Tiger (Robert Conlon Sukhdeep Uppall) | Gosling Charlie Hugall | 2:59 |
| 5. | "Wake Me Up" | ชีแรน Gosling |   | 3:49 |
| 6. | "Small Bump" | ชีแรน |   | 4:19 |
| 7. | "This" | ชีแรน Gordon Mills Jr. |   | 3:15 |
| 8. | "The City" | ชีแรน Gosling |   | 3:54 |
| 9. | "Lego House" | ชีแรน Gosling Chris Leonard |   | 3:05 |
| 10. | "You Need Me, I Don't Need You" | ชีแรน | Gosling Hugall | 3:40 |
| 11. | "Kiss Me" | ชีแรน Justin Franks Julie Frost | ชีแรน No I.D. | 4:40 |
| 12. | "Give Me Love" (followed by the hidden track, "The Parting Glass") | ชีแรน Gosling Leonard |   | 8:46 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 49:53 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 13. | "Autumn Leaves" | ชีแรน Gosling | 3:20 |
| 14. | "Little Bird" | ชีแรน | 3:44 |
| 15. | "Gold Rush" | ชีแรน Amy Wadge | 4:03 |
| 16. | "Sunburn" | ชีแรน | 4:35 |
| ความยาวทั้งหมด: | ความยาวทั้งหมด: | ความยาวทั้งหมด: | 65:35 |
| ลำดับ | ชื่อเพลง | ยาว |
| --- | --- | --- |
| 17. | "The A Team" (acoustic version) | 4:01 |
| ลำดับ | ชื่อเพลง | ยาว |
| --- | --- | --- |
| 17. | "Sofa" | 3:19 |
| 18. | "Homeless" | 3:30 |
| 19. | "Lego House" (music video) | 4:05 |
| ลำดับ | ชื่อเพลง | ยาว |
| --- | --- | --- |
| 1. | "Grade 8" |   |
| 2. | "The City" |   |
| 3. | "U.N.I." |   |
| 4. | "Homeless" |   |
| 5. | "Drunk" |   |
| 6. | "Small Bump" |   |
| 7. | "Lego House" |   |
| 8. | "Kiss Me" |   |
| 9. | "Wake Me Up" |   |
| 10. | "The A Team" |   |
| 11. | "Give Me Love" |   |
| 12. | "You Need Me, I Don't Need You" |   |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Diamond | 500,000 |
| Austria (IFPI Austria) | Gold | 10,000* |
| Canada (Music Canada) | 2× Platinum | 160,000^ |
| Denmark (IFPI Danmark) | 2× Platinum | 40,000 |
| France (SNEP) | Gold | 50,000* |
| Germany (BVMI) | Platinum | 200,000^ |
| Ireland (IRMA) | 6× Platinum | 90,000^ |
| Italy (FIMI) | Gold | 25,000* |
| New Zealand (RMNZ) | 5× Platinum | 75,000^ |
| Poland (ZPAV) | 2× Platinum | 40,000 |
| Sweden (GLF) | Platinum | 40,000 |
| Switzerland (IFPI Switzerland) | Gold | 15,000^ |
| United Kingdom (BPI) | 8× Platinum | 2,400,000 |
| United States (RIAA) | 2× Platinum | 1,210,000 |
สรุป
| Europe (IFPI) | 2× Platinum | 2,000,000* |
| Worldwide | — | 4,000,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว
ประวัติการวางจำหน่าย

| ประเทศ | วันที่ | รูปแบบ | ค่าย |
| --- | --- | --- | --- |
| ไอร์แลนด์ | 9 กันยายน ค.ศ. 2011 |  CD  digital download (standard, deluxe)  |  Asylum Records  แอตแลนติกเรเคิดส์  |
| สหราชอาณาจักร | 12 กันยายน ค.ศ. 2011 |  CD  digital download (standard, deluxe)  LP (standard)  |  Asylum Records  แอตแลนติกเรเคิดส์  |
| ญี่ปุ่น | 13 กันยายน ค.ศ. 2011 |  CD  digital download (standard, special)  | วอร์เนอร์มิวสิก |
| ออสเตรเลีย | 23 กันยายน ค.ศ. 2011 |  CD  digital download  | วอร์เนอร์มิวสิก |
| เนเธอร์แลนด์ | 18 พฤศจิกายน ค.ศ. 2011 |  CD  digital download  | วอร์เนอร์มิวสิก |
| สวิตเซอร์แลนด์ | 13 มกราคม ค.ศ. 2012 |  CD  digital download  | วอร์เนอร์มิวสิก |
| โปแลนด์ | 16 มกราคม ค.ศ. 2012 |  CD  digital download  | วอร์เนอร์มิวสิก |
| เยอรมนี | 10 กุมภาพันธ์ ค.ศ. 2012 |  CD  digital download  | วอร์เนอร์มิวสิก |
| อาร์เจนตินา | 15 พฤษภาคม ค.ศ. 2012 |  CD  digital download  | วอร์เนอร์มิวสิก |
| สหรัฐ | 12 มิถุนายน ค.ศ. 2012 |  CD  digital download  | Elektra Records |
เยฟธาห์

ผู้วินิจฉัยของอิสราเอลโบราณ
| เยฟธาห์ |
| --- | --- |
יפתח
ภาพเยฟธาห์จากโปรมป์ตูอาริอูงอีโกนูงอีงซิงนิออรูงโดยกีโยม รูเย
ผู้ดำรงตำแหน่งก่อน: ยาอีร์
ผู้สืบตำแหน่ง: อิบซาน
เยฟธาห์ (อังกฤษ: Jephthah, /ˈdʒɛfθə/; ฮีบรู: יִפְתָּח, Yīftāḥ) ปรากฏในหนังสือผู้วินิจฉัยในฐานะผู้วินิจฉัยที่เป็นหัวหน้าของอิสราเอลเป็นเวลา 6 ปี (ผู้วินิจฉัย 12:7 ) หนังสือผู้วินิจฉับระบุว่าเยฟธาห์อาศัยอยู่ในกิเลอาด บิดาของเยฟธาห์ก็ชื่อกิเลอาด ส่วนมารดาของเยฟธาห์เป็นหญิงโสเภณี ซึ่งอาจบ่งบอกว่าบิดาที่แท้จริงของเยฟธาห์อาจะเป็นชายคนใดคนหนึ่งในพื้นที่นั้น เยฟธาห์นำชาวอิสราเอลในยุทธการที่รบกับชาวอัมโมน เยฟธาห์ได้บนไว้ว่าหากตนชนะชาวอัมโมน จะถวายคนใดหรือสิ่งใดก็ตามที่ออกจากประตูบ้านของเขามาต้อนรับเขาเป็นคนแรกให้เป็นเครื่องบูชาเผาทั้งตัวแด่พระยาห์เวห์ เมื่อบุตรหญิงของเยฟธาห์ออกมาจากประตูบ้านเพื่อต้อนรับเยฟธาห์เป็๋นคนแรก เยฟธาห์ก็รู้สึกเสียใจทันทีที่คำบนได้ผูกมัดให้เขาให้ต้องสังเวยบุตรหญิงของตนเองแด่พระเจ้า แต่เยฟธาห์ก็ปฏิบัติตามที่บนไว้
ตามธรรมเนียมแล้ว เยฟธาห์ถือเป็นหนึ่งในผู้วินิจฉัยหลักเพราะความยาวของเรื่องราวในคัมภีร์ไบเบิลที่กล่าวถึงเขา แต่เรื่องราวของเยฟธาห์มีมีลักษณะร่วมกับผู้วินิจฉัยคนรอง ๆ ด้วย อย่างเช่นการดำรงตำแหน่งผู้วินิจฉัยเพียงระยะเวลาสั้น ๆ เพียง 6 ปี
ดูเพิ่ม

ผู้วินิจฉัยในคัมภีร์ฮีบรู
หนังสือผู้วินิจฉัย
การมัดอิสอัค
บรรณานุกรม

Finkelstein, Israel (2016), The Old Jephthah Tale in Judges: Geographical and Historical Considerations, vol. 97, Biblical Studies on the Web
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เยฟธาห์
Jephthah in Jewish Encyclopedia
| ก่อนหน้า |  | เยฟธาห์ |  | ถัดไป |
| --- | --- | --- | --- | --- |
| ยาอีร์ |  | ผู้วินิจฉัยแห่งอิสราเอล   |  | อิบซาน |
ชต็อลเลิน

| --- | --- |
ชต็อลเลินสำหรับวันคริสต์มาส
ประเภท: ขนมอบ
แหล่งกำเนิด: เยอรมนี
ภูมิภาค: รัฐซัคเซิน
ส่วนผสมหลัก: ผลไม้เชื่อมหรือตากแห้ง ถั่ว เครื่องเทศ (กระวานและอบเชย) และน้ำตาล
 ตำราอาหาร: ชต็อลเลิน   สื่อ: ชต็อลเลิน
ชต็อลเลิน (เยอรมัน: Stollen, ออกเสียง: [ˈʃtɔlən] ( ฟังเสียง) หรือ [ʃtɔln] ( ฟังเสียง)) เป็นขนมปังหวานที่ผสมถั่ว เครื่องเทศ และผลไม้แห้งหรือเชื่อม เคลือบด้วยน้ำตาล เป็นขนมปังที่ชาวเยอรมันนิยมรับประทานในช่วงคริสต์มาส ชต็อลเลินมีชื่อเรียกอีกสองชื่อได้แก่ ไวนัคทซ์ชต็อลเลิน (Weihnachtsstollen ตามคำว่า Weihnachten ซึ่งเป็นคำเรียกชื่อเทศกาลคริสต์มาสในภาษาเยอรมัน) และ คริสท์ชต็อลเลิน (Christstollen)
ส่วนผสม

ชต็อลเลินเป็นขนมปังที่มีลักษณะคล้ายเค้กซึ่งทำจากแป้ง น้ำ และยีสต์ และมักจะผสมผิวส้มลงไปในแป้งด้วย นอกจากนี้ยังผสมเปลือกส้มเชื่อม ลูกเกด และอัลมอนด์ และเครื่องเทศได้แก่กระวานและอบเชย ส่วนผสมอื่น ๆ ซึ่งเติมเพิ่มตามความชอบได้แก่นม น้ำตาล เนย เกลือ เหล้ารัม ไข่ วานิลลา ผลไม้แห้ง ถั่ว และมาร์ซิแพน (ถั่วอัลมอนด์บดผสมน้ำตาลหรือน้ำผึ้ง) ชต็อลเลินขนาดมาตรฐานจะมีน้ำหนักประมาณ 2.0 kg (4.4 lb) แต่ชต็อลเลินที่ขนาดเล็กกว่านั้นก็พบได้ทั่วไปเช่นกัน หลังจากนำออกจากเตาอบจะนำไปเคลือบด้วยเนยจืดและคลุกน้ำตาลทันที ซึ่งจะทำให้ขนมปังมีความชื้นและเก็บได้นาน
ชต็อลเลินแบบเดรสเดิน ซึ่งเป็นขนมปังเนื้อแน่นและมีไส้ผลไม้และแต่เดิมเรียกว่า อัลเลอร์ไฮลิเกินชตรีทเซิล (Allerheiligenstriezel) หรือ ชตรีทเซิล (Striezel) นั้นมีหลักฐานอ้างอิงที่เก่าแก่ที่สุดคือเอกสารราชการใน ค.ศ. 1474 และยังคงมีชื่อเสียง ชต็อลเลินแบบเดรสเดินนี้จะผลิตโดยร้านขนมปัง 150 แห่งในเดรสเดินเท่านั้น โดยมีตราประทับพิเศษซึ่งมีพระบรมสาทิสลักษณ์ของพระเจ้าออกัสตัสที่ 2 ผู้แข็งแกร่ง
ประวัติ

ชต็อลเลินในยุคแรกนั้นจะมีส่วนผสมเพียงสามชนิดได้แก่แป้ง ข้าวโอ๊ต และน้ำ ชต็อลเลินเป็นส่วนหนึ่งของเทศกาลคริสต์มาสครั้งแรกในการประชุมสังคายนาแห่งเทรนต์ใน ค.ศ. 1545 และมีส่วนผสมเพียงสี่อย่างได้แก่แป้ง ยีสต์ น้ำมัน และน้ำ
ในช่วงยุคกลาง ผู้คนจะถือศีลอดในช่วงเวลาเทศกาลเตรียมการรับเสด็จ (Advent) ก่อนวันคริสต์มาสและคนทำขนมปังจะไม่สามารถใช้เนยได้ ใช้ได้แต่เพียงน้ำมันเท่านั้น ทำให้ขนมปังที่ได้แข็งและไม่อร่อย ในศตวรรษที่ 15 เจ้าชายแอนสท์ เจ้านครรัฐผู้คัดเลือกประจำนครรัฐซัคเซินและพระอนุชา ดยุกอัลเบร็ชท์แห่งซัคเซินได้มีพระราชสาส์นไปยังสมเด็จพระสันตะปาปาในกรุงโรม เนื่องจากน้ำมันในซัคเซินมีราคาแพงและหายาก สมเด็จพระสันตะปาปานิโคลัสที่ 5 ไม่ทรงยินยอม ห้าสมณกาลต่อมา ในสมณสมัยของสมเด็จพระสันตะปาปาอินโนเซนต์ที่ 8 พระองค์ได้ทรงมีพระราชสาส์นไปยังเจ้านครรัฐว่าพระองค์ทรงมีพระบรมราชานุญาตให้ใช้เนยแทนได้ แต่จำกัดเพียงเจ้านครรัฐและครอบครัวเท่านั้น ในขณะที่สามัญชนทั่วไปที่จะใช้เนยต้องจ่ายภาษีรายปีในอัตราเทียบเท่ากับทองคำ 1/20 กุลเดินเพื่อสมทบทุนสร้างอาสนวิหารไฟรแบร์ค ก่อนที่ภาษีรายปีดังกล่าวจะยกเลิกเมื่อรัฐซัคเซินเปลี่ยนมานับถือนิกายโปรเตสแตนต์
สูตรการทำชต็อลเลินเปลี่ยนแปลงตลอดช่วงเวลาหลายศตวรรษหลังจากนั้น โดยมีการผสมส่วนผสมที่ให้ความหวานชุ่มเช่นมาร์ซิแพน เป็นต้น ในสหราชอาณาจักร ชต็อลเลินเริ่มได้รับความนิยมในช่วงไม่กี่ทศวรรษที่ผ่านมา โดยความนิยมชต็อลเลินในสหราชอาณาจักรนั้นเทียบเท่ากับมินซ์พายหรือคริสต์มาสพุดดิงซึ่งเป็นอาหารตามธรรมเนียมดั้งเดิม ชต็อลเลินสามารถหาซื้อได้ตามซูเปอร์มาร์เก็ตในสหราชอาณาจักร หรือแม้แต่ในครัวเรือนก็นิยมทำรับประทานเอง
ดูเพิ่ม

มินซ์พาย
ชต็อลเลิน
น้ำหล่อลื่น

น้ำหล่อลื่นหลั่งออกจากหัวองคชาตของชายมนุษย์
น้ำหล่อลื่น  (อังกฤษ: pre-ejaculate, pre-ejaculatory fluid, preseminal fluid, Cowper's fluid, pre-cum)
เป็นน้ำเหนียว ๆ ใส ๆ ไม่มีสีที่ขับออกมาจากท่อปัสสาวะขององคชาตชายเมื่อเกิดอารมณ์ทางเพศ
แม้จะมีส่วนที่คล้ายคลึงกับน้ำอสุจิ  แต่น้ำหล่อลื่นก็มีองค์ประกอบทางเคมีที่แตกต่างจากน้ำอสุจิอย่างสำคัญ
ยังไม่ชัดเจนว่า  มีตัวอสุจิในน้ำหล่อลื่นด้วยหรือไม่
คือ  มีงานวิจัยหลายงานที่ไม่พบตัวอสุจิ  หรือพบแต่น้อย  แต่ว่า  งานวิจัยเหล่านี้ไม่สามารถให้ข้อสรุปโดยอุปนัยเพราะว่ามีจำนวนตัวอย่างน้อยเกินไป 
และหลังจากนั้น  ในเดือนมีนาคม ปี ค.ศ. 2011 ก็มีงานวิจัยแสดงผลตรงกับข้ามอีกงานหนึ่ง  ที่ไม่สามารถให้ข้อสรุปโดยอุปนัยเช่นเดียวกัน  ที่พบหลักฐานที่ผสมผเส รวมทั้งชายที่มีน้ำหล่อลื่นมีความเข้มข้นของตัวอสุจิสูง 
เชื่อกันว่า  น้ำหล่อลื่นทำหน้าที่เป็นตัวหล่อลื่นและทำฤทธิ์กรดให้เป็นกลาง
ผู้ชายแต่ละคนหลั่งน้ำหล่อลื่นออกมาในปริมาณที่ไม่เท่ากัน  และบางคนก็ไม่มีเลยด้วยซ้ำ
แหล่งกำเนิดและองค์ประกอบ

ผู้ชายมีการหลั่งน้ำหล่อลื่นเมื่อเกิดอารมณ์ทางเพศ  เมื่อกำลังสำเร็จความใคร่ด้วยตัวเอง  เมื่อมีการเล้าโลมก่อนเพศสัมพันธ์  หรือในระยะต้น ๆ ของการมีเพศสัมพันธ์
เกิดการหลั่งแม้ก่อนที่จะถึงจุดสุดยอดและก่อนการหลั่งน้ำอสุจิ
น้ำหล่อลื่นโดยหลักเกิดจากต่อม bulbourethral gland (หรือที่เรียกว่า  Cowper's gland)
โดยมี glands of Littre (ซึ่งเป็นต่อมที่หลั่งเมือกลงสู่ท่อปัสสาวะ) ร่วมด้วย
ปริมาณน้ำหล่อลื่นแตกต่างไปในระหว่างบุคคล
และบางคนไม่มีน้ำหล่อลื่นเลยด้วยซ้ำ 
ในขณะที่พวกอื่นอาจจะหลั่งออกถึง 5 มิลลิลิตร (ประมาณ 1 ช้อนชา)
น้ำหล่อลื่นมีสารประกอบเคมีบางอย่างเหมือนน้ำอสุจิ  เช่นเอนไซม์ acid phosphatase
แต่ว่า สารเคมีในน้ำอสุจิบางอย่าง  เช่นเอนไซม์  gamma-glutamyl transferase
ก็ไม่มีเลยในน้ำหล่อลื่น
หน้าที่

ตัวอสุจิไม่ถูกกับสิ่งแวดล้อมที่เป็นกรด
น้ำหล่อลื่นทำฤทธิ์กรดของปัสสาวะที่ค้างอยู่ในท่อปัสสาวะให้เป็นกลาง
เป็นการปรับสิ่งแวดล้อมให้เหมาะสมกับตัวอสุจิ
และแม้แต่ช่องคลอดของผู้หญิงเองก็มีฤทธิ์กรด
ดังนั้น  การหลั่งน้ำหล่อลื่นก่อนที่จะหลั่งน้ำอสุจิ  อาจทำให้ภาวะแวดล้อมของช่องคลอดเหมาะสมเพื่อการอยู่รอดของตัวอสุจิ
นอกจากนั้นแล้ว  น้ำหล่อลื่นยังทำหน้าที่เป็นตัวหล่อลื่นในกิจกรรมทางเพศต่าง ๆ ด้วย 
และมีบทบาทในการจับเป็นก้อน  (เหมือนวุ้น)  ของน้ำอสุจิ